
ΠΕΡΙΕΧΟΜΕΝΑ 


Α ΠΛΛΛΟΤΡ1ΩΣΕΙΣ 

ΑΠΟΦΑΖΕΙΧ 

Καθορισμός αιγιαλού και παραλίας στην περιοχή Πασσα- 
λιμάνι Μεστών Χίου.1 

ΠΟΛΕΟΔΟΜΙΑ 

ΑΠΟΦΑΖΕΙΧ . 

Απόρριψη τροποποίησης στο Μουζάκι - Ο.Τ. 14.2 


ΑΠΑΛΛΟΤΡΙΩΣΕΙΣ 

ΑΠΟΦΑΖΕΙΧ 

Αριί». ΤΓ 3348 (1) 


Καθορισμός αιγιαλού και παραλίας στην περιοχή Πασσα- 
λιμάνι Μεστών Χίου. 

Η ΝΟΜΑΡΧΗΣ ΧΙΟΤ 
Έχοντας υπόψη : 

α) Τον Α.Ν. 2344/40 «περί καθορισμού ορίων αιγιαλού 
και παραλίας», όπως τροποποιήθηκε και συμπληρώθηκε 
μεταγενέστερα, καθώς και κάθε με αυτόν δικαστική και 
διοικητική νομολογία. 

β) Την έκθεση της αρμόδιας επιτροπής (άρθρο 74 του. 
Π.Δ. 636/77) για τον καθορισμό των ορίων Αιγιαλού και 
Παράλιας στη θέση Πασσαλιμάνι Μεστών Χίου, μπροστά 
από την ιδιοκτησία Α.Ε. Τσιμέντων «ΤΙΤΑΝ», καθώς 
και το σχετικό τοπογραφικό διάγραμμα με το ίδιο αντικεί¬ 
μενο που συνοδεύει αυτήν. 

γ) Το υπ’ αριθ. Φ 187.2/244/85/Σ 855/16.5.85 έγγραφο 
του Γ.Ε.Ν. που σύμφωνα με τον καθορισμό των οριογραμ¬ 
μών του Αιγιαλού και της Παραλίας που τοποθετήθηκαν 
από την αρμόδια επιτροπή και τις παρατηρήσεις που ανα- 
φέρονται σ’ αυτό, αποφασίζουμε : 

Εγκρίνουμε τον καθορισμό των ορίων Αιγιαλού και Πα¬ 
ραλίας στη θέση Πασσαλιμάνι Μεστών Χίου, στην περιοχή 
της ιδιοκτησίας της Α.Ε. Τσιμέντων «ΤΙΤΑΝ» όπως αυ¬ 
τή καθορίστηκε στις 2 Μαίου 1985 από την κατά νόμο 
αρμόδια επιτροπή, επί τοπογραφικού διαγράμματος συντα- 
χθέντος το Σεπτέμβριο του 1984 από τον Τοπογράφο Μη¬ 
χανικό Ηλία Μπορμπόλη και ελεγχθέντος και θεωρηθέ- 
ντος αρμοδίως. 

Χίος, 14 Ιουνίου 1985 
Η Νομάρχης 

ΑΛ. ΜΑΡΚΟΓΙΑΝΝΑΚΗ 


ΕΚΘΕΣΗ 

Επιτροπής Καθορισμού Ορίων Αιγιαλού και Παραλίας, 
(άρθρο 74 του Π.Δ. 636/77) 

Για τον καθορισμό για πρώτη φορά των ορίων Αιγιαλού 
και Παραλίας στη θέση Πασσαλιμάνι Μεστών Χίου μπρο¬ 
στά από την ιδιοκτησία Α.Ε. ΤΣΙΜΕΝΤΩΝ «ΤΙΤΑΝ». 

Στη Χίο σήμερα την 2α του μηνός Μαίου 1985 οι υπο¬ 
γεγραμμένοι : 

1. Χρίστος Φλίγγος Οικονομικός έφορος Χίου ως Πρόε¬ 
δρος επιτροπής. 

2. Νίκος Τυπάλδος Πολ/κός μηχ/κός Δ/ντής Τ.Τ.Ν. 
Χίου ως μέλος. 

3. Δημήτριος Θεοχαρίδης Λιμενάρχης Χίου ως μέλος 
που αποτελούμε επιτροπή καθορισμού των ορίων του Αιγια- 
λού και Παραλίας με βάση το άρθρο 74 Π.Δ. 733/77 συ- 
γκλήθηκε με απόφαση του Προέδρου της και πήγαμε στην 
πιο πάνο) αναφερόμενη περιοχή. 

Αφού λάβαμε υπ’ όψιν, το από Σεπτεμβρίου 1984 τοπο¬ 
γραφικό διάγραμμα του Τοπογράφου μηχανικού ΙΙλίαΜπόρ- 
μπολη με κλίμακα. 1 :500 σε μια πινακίδα ελεγμένο για 
την ακρίβεια της αποτύπωσης από την Πολιτικό Μηχ/ 
κό Ελένη Τόπακα της Δ.Τ.Τ.Ν. Χίου και θεωρημένο στις 
26.4.85 από το Δ/ντή Τ.Υ.Ν. Χίου Νικ. Τυπάλδο, το 
υπ’ αριθμ. 20 άρθρο του Νόμου 719/77 τις διατάξεις του 
Α.Ν. 2344/40 όπως τροποποιήθηκε και τη σχετική με 
αυτό Δικαστική και Διοικητική νομολογία, την αντίληψη 
που σχηματίσαμε από την επί τόπου μετάβαση για το 
πλάτος της βρεχομένης ξηράς και τη μορφολογία του 
εδάφους που αποτελείται εξ ολοκλήρου από βραχώδη έ¬ 
κταση, τις υποδείξεις του Αρχηγείου Ναυτικού, αποφασί¬ 
ζει: 

1. Καθορίζει πάνω στο τοπογραφικό διάγραμμα την ο¬ 
ριογραμμή Αιγιαλού με κόκκινη συνεχή πολυγωνική γραμ¬ 
μή με κορυφές 1, 2, 3, ...13. 

2. Την οριογραμμή της παραλίας με κίτρινη συνεχή πο¬ 
λυγωνική γραμμή με κορυφές 1', 2', 3', .13'. 

3. Το πλάτος της λωρίδας μεταξύ Αιγιαλού και Παρα¬ 
λίας καθορίζεται σε 10 μ. από την κορυφή 1' μέχρι την 
κορυφή 5' και σε 15μ. από την κορυφή 5' μ!έχρι την κορυ¬ 
φή 13' λόγω μεγάλης κλίσεως του εδάφους. Καθορίζεται 
ζώνη παραλίας επειδή δεν εξυπηρετούνται οι σκοποί της 
παρ, 1 του άρθρου 7 του Α.Ν. 2344/40. 

4. Ανατολικά έγινε η σύνδεση με Λιγιαλό και Παραλία. 

5. Δεν υφίστανται ενδείξεις παλαιού αιγιαλού. 

■ Ο Πρόεδρος 
ΧΡ. ΦΛΙΓΓΟΣ 

I1 Επιτροπή 

ΧΙΚ. 'ΓΥΠΑΛΔΟΣ 
ΔΙΙΜ. ΘΕΟΧΑΡΙΔΙΙΣ 

Τα Μέλη 

ΕΞΑΣΦΑΛΙΣΕΙΣ ΚΟΡΥΦΩΝ ΑΙΓΙΑΛΟΥ 

(συνοδεύει την από 2 Μαίου 1985 έκθεση της επιτροπής 
καθορισμού ορίων αιγιαλού και παραλίας στη θέση Πασ- 
σαλιμάνι Μεστών Χίου). 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριβ. 3812 ι(2) 


Απόρριψη τροποποίησης στο Μουζάκι - Ο.Τ. 14. 

Ο ΝΟΜΑΡΧΗΣ ΚΑΡΔΙΤΣΑΣ 
Έχοντας υπόψη : 

1. Τον Α.Ν. 314/69 «περί παροχής εις τον Υπουργόν 
Βορείου Ελλάδος και τους Νομάρχας αρμοδιότητας επί θε¬ 
μάτων εγκρίσεως, επεκτάσεως και τροποποιήσεως σχεδίου 
πόλεως και κωμών». 

2. Το από 17.7.23 Ν. Δ/γμα «περί σχεδίου πόλεως και 
κωμών». 

3. Το από 3.1.1953 ΦΕΚ 11/Α'/17.1.53 Δ/γμ α εγκρί¬ 
σεως του σχεδίου πόλεως Μουζακίου και των όρων και 
περιορισμών δόμησης αυτού, όπως τροποποιήθηκε μετα¬ 
γενέστερα. 

4. Την με αριΟ. 60/85 απόφαση του Δημοτικού Συμβου¬ 
λίου Μουζακίου περί τροποποιήσεως του σχεδίου πόλεως 
Μουζακίου στο Ο.Τ. 14 για την ανέγερση κέντρου νεότητας. 

5. Την με αοιΟ. 3460/11.6.85 εισήγηση του Τ.Π. και 

- ' 5 


Π.Ε. προς το Συμβούλιο Χ.Ο.Π. περί μη αποδοχής τςς 
προτεινόμενης τροποποίησης. 

6. Το με αριΟ. 12/85 πρακτικό του Συμβουλίου Χ.Ο.Π., 
με το οποίο γνωμοδοτεί κατά της προτεινόμενης τροπο¬ 
ποίησης, επειδή : 

α) Με την προτεινόμενη τροποποίηση καταργείται ζω¬ 
τικός χώρος πρασίνου τη στιγμή, που ήδη υπάρχει έλλειψη 
τέτοιων χώρων, σύμφωνα με την ανάλυση της Ε.Ι1.Α. 

β) II πρόταση αυτή έρχεται σε αντίθεση με την πρόταση 
της Ε.Π.Α., που αποδέχτηκε το Δημοτικό Συμβούλιο με 
την 68/85 απόφασή του, οι οποίες διατηρούν το χώρο αυτό 
σαν χώρο πρασίνου και τοποθετούν το Κέντρο Νεό.ητος, 
μαζί με τις υπόλοιπες πολιτιστικές δραστηριότητες του Δή¬ 
μου στην περιοχή της γέφυρας (είσοδος από Καρδίτσα) σαν 
συνδετήριο στοιχείο των δύο οικισμών Μουζακίου και Καραΐ- 
σκάκη, αποφασίζουμε : 

Απορρίπτουμε την πρόταση τροποποίησης του Δήμου 
Μουζακίου για αποχαρακτηρισμό του Ο.Τ. 14 του σχεδίου 
πόλεως από χώρο πρασίνου σε οικοδομήσιμο. 

Η παρούσα ισχύει από σήμερα και δημοσιεύεται στην 
Εφημερίδα της Κυβερνήσεως. 

Καρίίτσα, 26 Ιουλίου 1985 
Ο Νομάρχης 

Δ Η Μ. ΚΟΥΚΟΥΛΑΚΙΙΣ 

